สวัสดีค่ะ รบกวนสอบถามอาการค่ะ คือเริ่มแรกมีาการเลือดกระปริดกระปรอยจึงไปตรวจมะเร็งปากมดลูกพบเชื้อ CIN III บอกคือระยะเริ่มแรกก่อนเป็นมะเร็งแต่ยังไม่ใช่ ทำการรักษาด้วยการจี้เย็นเมื่อวันที่ 28-09-2561 ที่ผ่านมา แต่ผ่านไปสามเดือนอาการเลือดออกกระปิดกระปรอยกลับมาอีกเมื่อวันที่ 25-12-61 จนถึงวันนี้ 8วันแล้วค่ะ อยากทราบว่ามีอาการเสี่ยงเป็นมะเร็งส่วนอื่นหรือเป็นโรคอื่นไหมค่ะ แล้วควรทำยังไงต่อค่ะ
สวัสดีค่ะ อาการเลือดออกกะปริดกะปรอยที่เกิดขึ้นหลังจากได้รับการรักษาด้วยการจี้เย็นที่ปากมดลูกไปแล้ว อาจเกิดจาก1. เกิดเซลล์ผิดปกติกลับมาอีกและกลายเป็นมะเร็งปากมดลูก แต่โดยปกติมักจะไม่กลับมาเป็นใหม่เร็วภายใน 3 เดือน2. มีเยื่อบุโพรงมดลูกหนาตัวผิดปกติ หรือเป็นมะเร็งเยื่อบุโพรงมดลูก3. การผลิตฮอร์โมนของรังไข่ผิดปกติ4. หากมีอาการขาดประจำเดือนก่อนที่จะเกิดเลือดออกกะปริดกะปรอย อาจมีการตั้งครรภ์เกิดขึ้นและมีภาวะแท้งตามมาก็ได้5. การใช้ยาฮอร์โมนต่างๆ เช่น ยาสตรี ยาสมุนไพร อาหารเสริมต่างๆ6. มีโรคทางกายอื่นๆ เช่น ภาวะไทรอยด์ฮอร์โมนผิดปกติ ภาวะเกร็ดเลือดต่ำหากมีเพศสัมพันธ์ และมีอาการขาดประจำเดือน อาจลองตรวจหาการตั้งครรภ์ดูก่อนค่ะ หากตรวจไม่พบ แนะนำว่าควรกลับไปพบสูติ-นรีแพทย์เพื่อตรวจหาสาเหตุค่ะ โดยหากมีวันนัด ก็สามารถไปก่อนนัดได้ค่ะ